stanford-oval/wikipedia huggingface dataset:
Ti’inik
Historia

Muinainen Taanak on liitetty nykyisen Ti’inikin vieressä sijaitsevaan telliin. Paikalla on ollut kaupunkimaista asutusta varhaiselta pronssikaudelta eli 2600–2500-luvuilta ennen ajanlaskun alkua lähtien. Myöhemmällä pronssikaudella paikka oli muinaisen Egyptin hallitsijoiden alainen. Taanak mainitaan useissa historiallisissa lähteissä muinaisesta Egyptistä. Se esiintyy esimerkiksi luettelossa Thutmosis III:n valtaamista paikkakunnista ja kanaanilaisten kuninkaiden lähettiläiden luettelossa. Paikalla tehdyissä arkeologisissa kaivauksissa on löydetty nuolenpääkirjoituksella tehtyjä savilevyjä 1400–1300-luvuilta eaa. Savilevyillä alueen Amenhotep-niminen egyptiläinen kuvernööri tai mahdollsiesti faarao määrää Taanakin hallitsijan luovuttamaan miehiä ja rakennustarpeita Megiddoon ja Gazaan. Paikka mainitaan Megiddon yhteydessä myös Amarna-kirjeissä.
Vanhassa testamentissa Joosuan kirjassa Taanak mainitaan Joosuan kukistamien kanaanilaisten kuninkaiden luettelon yhteydessä. Sittemmin se mainitaan Manassen hallitsemana paikkana, mutta taas Tuomarien kirjassa sanotaan päinvastoin, etteivät israelilaiset vallanneet kaupunkia. Arkeologisten kaivauksien perusteella kaupunki tuhoutui vuoden 1125 eaa. paikkeilla ja raunioitui seuranneen vuosisadan ajaksi. Kaupunki mainitaan jälleen Vanhassa testamentissa Daavidin ja Salomon valtakausilla israelilaisten kaupunkina. Sittemmin se mainitaan yhtenä faarao Siisakin valtaamista paikoista. Eusebios mainitsee Taanakin sijaitsevan muutaman kilometrin päässä Legiosta (Lajjun), ja ristiretkeläiset tunsivat paikallisen kylän nimellä Tannoc eli nykyinen Ti’inik.
Israelin itsenäistyttyä Ti’inik päätyi Jordanian puolelle rajaa. Israel valtasi kylän alueen kuuden päivän sodan aikana vuonna 1967.
Väestö

Ti’inikin asukasluku oli Palestiinan tilastokeskuksen vuoden 2016 arvion mukaan 1 243. Vuonna 2007 vastava lukema oli 988 ja vuonna 1967 294.
Ti’inikistä löydetty terrakotta.
Toyota Corolla (1987)

| Toyota Corolla E90 |
| --- | --- |

Valmistustiedot
Valmistusmaa:   Australia  Etelä-Afrikka  Filippiinit  Indonesia  Japani  Kanada  Thaimaa  Uusi-Seelanti  Yhdysvallat
Valmistaja:  Toyota
Valmistusvuodet:  1987–1992
Muut nimet:  Toyota Conquest Toyota Sprinter Toyota Tazz
Korimalli:  3-ovinen hatchback 4-ovinen sedan 5-ovinen hatchback 5-ovinen farmari
Luokka:  C-segmentti
Edeltäjä:  Toyota Corolla (E80)
Seuraaja:  Toyota Corolla (E100)
Teknisesti samankaltaisia:  Geo Prizm I Holden Nova (LE/LF)
Iskutilavuus:  1,3–1,8 l
Polttoaine:  bensiini diesel
Vetotapa:  etuveto neliveto
Vaihteisto:  4-vaihteinen manuaali 5-vaihteinen manuaali 3-vaihteinen automaatti 4-vaihteinen automaatti
Toyota Corolla E90 on Toyota Corollan kuudennen sukupolven malli, jota valmistettiin vuosina 1987–1992. Se korvasi edeltäneen E80-mallin ja seuraajaksi tuli E100. Japanissa osaa malleista myytiin nimellä Toyota Sprinter, Etelä-Afrikassa puolestaan käytettiin nimiä Toyota Conquest ja Toyota Tazz. Lisäksi Yhdysvalloissa valmistettiin Corollaan perustuvaa Geo Prizmiä, Australiassa puolestaan Holden Novaa. Molemmat mallit olivat seurausta General Motorsin ja Toyotan välisestä yhteistyöhankkeesta.
Toyota Corolla E90 (1987–1992)

Kuudennen sukupolven Corolla esiteltiin keväällä 1987. Tekniset muutokset edeltäjään verrattuna eivät olleet merkittäviä, mutta alustarakenteita oli jonkin verran uudistettu paremman jousitusmukavuuden takaamiseksi. Täytenä uutuutena Corolla-mallistossa saataville tuli nelivetoinen malliversio. Korimalleina olivat kolmi- ja viisioviset hatchbackit, neliovinen sedan, viisiovinen liftback ja farmari. Farmarimallin muuttuminen takavetoisesta etuvetoiseksi tapahtui vasta E90-mallisukupolvessa, sillä takavetoisen E70-sukupolven farmariversio oli säilynyt mallistossa vuoteen 1987 saakka. Nelivetoinen farmarimalli erosi etuvetoisesta etenkin peräosansa muotoilun osalta, ja sitä myytiin Japanissa nimellä Toyota Sprinter Carib.
Aiheesta muualla

Kuvia tai muita tiedostoja aiheesta Toyota Corolla (1987) Wikimedia Commonsissa
Sedan-korinen Toyota Corolla E90.
Liftback-korinen Toyota Corolla E90.
Farmarikorinen Toyota Corolla E90.
Nelivetoinen farmarikorinen Toyota Corolla E90.
Traillinsaari

Traillinsaari
Traill kuvattuna avaruudesta.
| --- | --- |
Sijainti:  Itä-Grönlanti
Vesialue:  Grönlanninmeri 
Korkein kohta:  1 884  m
Pinta-ala:  3 452 km²
Suojelualue:  Koillis-Grönlannin kansallispuisto 
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Traillinsaari (tansk. Traill Ø) on saari itäisessä Grönlannissa. Saaren pinta-ala on 1 884 km², ja se sijaitsee Koillis-Grönlannin kansallispuistossa. Saari on nimetty eläintieteilijä Thomas Stewart Traillin mukaan. Saaren korkein kohta on 1 884 m:n korkeudella merenpinnasta.
Toyota Comfort

| Toyota Comfort |
| --- | --- |

Valmistustiedot
Valmistusmaa:   Japani
Valmistaja:  Toyota Motor Corporation
Valmistusvuodet:  1995–2017
Korimalli:  4-ovinen sedan
Luokka:  D-segmentti
Toyota Comfort on nestekaasukäyttöinen erityisesti taksikäyttöön suunniteltu henkilöauto. Comfort on erityisen suosittu Japanissa, Singaporessa ja Hongkongissa.
Edeltäjänsä Toyota Crownin tavoin Comfort on kulmikkaasti muotoiltu ja sen konepelti on korkealla, mikä mahdollistaa moottorin sijoittamisen edemmäs, jolloin matkustamotilaa saadaan käyttöön enemmän.
Tekniset tiedot

Moottori - 2.0 OHC Rivi 4 LPG
Puristussuhde - 10,5 : 1
Sylinterin halkaisija - 86 mm
Iskunpituus - 86 mm
Maksimiteho - 79 hp @ 4 400 rpm
Maksimivääntö - 160 Nm @ 2 400 rpm
Ulkomitat - 4 695 mm × 1 695 mm × 1 515 mm
Nelivaihteisesta automaattivaihteistosta tuli vakiovaruste vuonna 2004.
Aiheesta muualla

Kuvia tai muita tiedostoja aiheesta Toyota Comfort Wikimedia Commonsissa
The Wrong Side of Heaven and the Righteous Side of Hell, Volume 2

| The Wrong Side of Heaven and the Righteous Side of Hell, Volume 2 Five Finger Death Punch |
| --- | --- | --- |

Studioalbumin tiedot
 Äänitetty : 2012–2013 The Hideout Studios, Las Vegas, Nevada.
 Julkaistu: 19. marraskuuta 2013
 Tuottaja(t): Kevin Churko, Five Finger Death Punch
 Tyylilaji: heavy Metal
 Kesto: 40.17
 Levy-yhtiö: Prospect Park, Spinefarm
Five Finger Death Punchin muut julkaisut
| The Wrong Side of Heaven and the Righteous Side of Hell, Volume 1 2013 | The Wrong Side of Heaven and the Righteous Side of Hell, Volume 2 2013 | Got Your Six 2015 |
Singlet albumilta The Wrong Side of Heaven and the Righteous Side of Hell, Volume 2
 ”Battle Born” Julkaistu: 10. syyskuuta 2013  ”House of the Rising Sun” Julkaistu: 3. helmikuuta 2014
'The Wrong Side of Heaven and the Righteous Side of Hell, Volume 2 on yhdysvaltalaisen heavy metal -yhtye Five Finger Death Punchin viides studioalbumi. Albumi julkaistiin 19. marraskuuta 2013, ja sen on tuottanut Kevin Churko yhdessä Five Finger Death Punchin jäsenten kanssa.
Taustatietoja

Five Finger Death Punch ilmoitti helmikuussa 2013 työstävänsä neljättä ja viidettä studioalbumiaan. Yhtye julkaisi maaliskuussa tulevaa kiertuetta varten mainosvideon ja uuden kappaleen ”Here to Die”, joka on samalla levyn avausraita.
Singlet

Albumin ensimmäinen single "Battle Born" julkaistiin 10. syyskuuta 2013. Kappaleen nimi on viittaus Nevadan lippuun, joka on yhtyeen kotivaltio. Toinen single oli cover-versio kappaleesta ”House of the Rising Sun”, joka julkaistiin 3. helmikuuta 2014. Kappaleesta on myös tehty musiikkivideo.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Here to Die | 3.00 |  |  |  |  |  |  |  |
| 2. | Weight Beneath My Sin | 3.36 |  |  |  |  |  |  |  |
| 3. | Wrecking Ball | 3.13 |  |  |  |  |  |  |  |
| 4. | Battle Born | 3.43 |  |  |  |  |  |  |  |
| 5. | Cradle to the Grave | 3.18 |  |  |  |  |  |  |  |
| 6. | Matter of Time | 3.16 |  |  |  |  |  |  |  |
| 7. | The Agony of Regret | 1.42 |  |  |  |  |  |  |  |
| 8. | Cold | 3.47 |  |  |  |  |  |  |  |
| 9. | Let This Go | 3.16 |  |  |  |  |  |  |  |
| 10. | My Heart Lied | 3.35 |  |  |  |  |  |  |  |
| 11. | A Day in My Life | 3.44 |  |  |  |  |  |  |  |
| 12. | House of the Rising Sun | 4.07 |  |  |  |  |  |  |  |
Kokoonpano

Ivan Moody – laulu
Zoltan Bathory – kitara
Jason Hook – kitara
Chris Kael – basso
Jeremy Spencer – rummut
Arvostelut

Allmusic:
Kaaoszine: 10-/10
Melodic:
Aiheesta muualla

The Wrong Side of Heaven and the Righteous Side of Hell, Volume 2 Discogsissa. (englanniksi)
Traileri

Traileri  eli esittelyfilmi, on mainoksena käytettävä lyhytkestoinen kokoelma esimerkiksi elokuvan, videopelin tai televisiosarjan kohtauksia. Trailereita käytetään esimerkiksi katsojan mielenkiinnon lisäämiseksi uutta tulevaa elokuvaa kohtaan. Kohtauksien lisäksi trailereissa ilmoitetaan yleensä elokuvan nimi, julkaisupäivä ja sponsorit. Lopussa ilmoitetaan myös trailerin käyttöoikeudet. Elokuvateattereissa on tapana näyttää toisten elokuvien trailereita hieman ennen näytöksen alkua, ja niitä käytetään myös televisiomainonnassa. Traileria suppeammasta esittelyvideosta käytetään nimitystä teaser.
Tiettävästi ensimmäinen traileri esitettiin marraskuussa 1913 Yhdysvalloissa. Se oli Marcus Loewin teatteriketjun mainospäällikkönä toimineen amerikanruotsalaisen Nils Granlundin tuottama musikaalin The Pleasure Seekers lyhyt esittelyfilmi.
Theo Bos

| Theo Bos |
| --- | --- |
 Theo Bos Japan Cup -kilpailussa 2012.
Henkilötiedot
Syntynyt: 22. elokuuta 1983 (ikä 41)
Kansalaisuus:   Alankomaat
Pyöräilijä
Pituus:  190 cm
Paino:  77 kg
Laji:  maantie, rata
Rooli:  ajaja
Ajajatyyppi:  kirimies
Ura
Ammattilaisjoukkue(et)
2009 2010 2011–2012 2013–2014 2015–2016:  Rabobank Continental Team Cervélo TestTeam Rabobank Belkin Pro Cycling Team MTN-Qhubeka/Dimension Data
 Tiedot päivitetty: 6. maaliskuuta 2019 
Aiheesta muualla
www.theobosofficial.com
| Mitalit> Maa:   Alankomaat.Miesten pyöräily. Olympialaiset  | Mitalit> Maa:   Alankomaat.Miesten pyöräily. Olympialaiset  | Mitalit> Maa:   Alankomaat.Miesten pyöräily. Olympialaiset  | Maa:   Alankomaat> Miesten pyöräily. |
| --- | --- | --- | --- |
|  Hopeaa | Ateena 2004 | eräajo |  |
| Ratapyöräilyn MM-kilpailut  | Ratapyöräilyn MM-kilpailut  | Ratapyöräilyn MM-kilpailut  |  |
|  Kultaa | Melbourne 2004 | eräajo |  |
|  Kultaa | Los Angeles 2005 | 1 km aika-ajo |  |
|  Kultaa | Bordeaux 2006 | eräajo |  |
|  Kultaa | Bordeaux 2006 | keirin |  |
|  Kultaa | Palma de Mallorca 2007 | eräajo |  |
|  Hopeaa | Los Angeles 2005 | joukkuesprintti |  |
|  Hopeaa | Palma de Mallorca 2007 | keirin |  |
|  Hopeaa | Lontoo 2016 | 1 km aika-ajo |  |
|  Hopeaa | Hongkong 2017 | joukkuesprintti |  |
|  Hopeaa | Pruszków 2019 | 1 km aika-ajo |  |
|  Pronssia | Melbourne 2004 | 1 km aika-ajo |  |
|  Pronssia | Manchester 2008 | joukkuesprintti |  |
|  Pronssia | Apeldoorn 2011 | pariajo |  |
|  Pronssia | Apeldoorn 2018 | 1 km aika-ajo |  |
Theo Bos (s. 22. elokuuta 1983 Hierden, Alankomaat) on alankomaalainen maantie- ja ratapyöräilijä. Bos voitti olympiahopeaa ratapyöräilyn eräajossa vuoden 2004 kesäolympialaisissa Ateenassa. Lisäksi Bos on voittanut viisi maailmanmestaruutta ja kaikkiaan kolmetoista MM-mitalia ratapyöräilyssä. Hän on pikaluistelija Jan Bosin veli ja asuu Alkmaarissa.
Bos voitti ensimmäisen ratapyöräilyn maailmanmestaruutensa 18-vuotiaana junioreiden maailmanmestaruuskilpailuissa 1 000 metrillä. Samana vuonna hän aloitti uransa ammattilaispyöräilijänä.
Ammattilaisura > Ratapyöräily

Bos voitti hopeaa ratapyöräilyn eräajossa Ateenan olympialaisissa 2004. Hän voitti saman vuoden ratapyöräilyn maailmanmestaruuskilpailuissa eräajon kultamitalin ja sai pronssia kilometrin aika-ajossa. Seuraavana vuonna hän voitti maailmanmestaruuden kilometrin aika-ajossa ja sai hopeaa joukkuesprintissä.
Vuoden 2006 maailmanmestaruuskilpailuissa Bos voitti eräajon ja keirin-kilpailun. Seuraavana vuonna hän voitti maailmanmestaruuden eräajossa ja sai hopeaa keirinissä. Hän saavutti MM-pronssia joukkuesprintissä 2008 ja pariajossa (madison) 2011. Hän sai MM-hopeaa kilometrin aika-ajossa 2016 ja 2019, joukkuesprintissä 2017 sekä MM-pronssia kilometrin aika-ajossa 2018.
16. joulukuuta 2006 Bos teki 200 metrin maailmanennätyksen maailmancupin osakilpailussa Moskovassa. Hänen aikansa oli 9,772 s (tietokone antoi aluksi virheellisesti ajaksi 9,086 s) ja hän rikkoi kanadalaisen Curt Harnettin nimissä 11 vuotta olleen maailmanennätyksen. 5 päivää tämän jälkeen Bos valittiin Alankomaiden vuoden urheilijaksi. Ranskalainen Kévin Sireau rikkoi Bosin ennätyksen 29. toukokuuta 2009 ajalla 9,65 s.
Ammattilaisura > Maantiepyöräily

19. huhtikuuta 2009 Bos joutui osalliseksi huomiota herättäneeseen kolariin Turkin ympäriajon viimeisellä etapilla. Kolari tapahtui alle 800 metrin päässä maalista, kun Bos ilmeisesti tarttui kilpailun lopulta voittanutta Daryl Impeytä vasemmasta olkapäästä. Impey kaatui vasemmalle reitin varrella olleisiin aitoihin. Bos myönsi työntäneensä Impeytä, mutta sanoi syyksi sen, että Impey ajoi häntä kohti ja hän oli jo lähellä aitaa. Bos hylättiin ja hän sai sakon. 1. toukokuuta 2009 kansainvälinen pyöräilyliitto katsoi Bosin tehneen haittaa pyöräilyn maineelle ja edulle. Bos joutui UCI:n kurinpitotoimikunnan kuultavaksi, joka totesi hänet syylliseksi sääntörikkomukseen. Bos sai rangaistuksena kilpailukiellon ajalle 15. elokuuta – 1. syyskuuta 2009.
Kaudelle 2010 Bos siirtyi Cervélo TestTeam -joukkueeseen, jossa kilpaili samaan aikaan myös Ranskan ympäriajon voittaja Carlos Sastre. Bosia pidettiin lisäyksenä joukkueen kiriajajiin. Hän kilpaili useissa pienemmissä kilpailuissa, ja osallistui lisäksi Pariisi-Roubaix-kilpailuun ja Espanjan ympäriajoon.
Vuosina 2011–2014 Bos kilpaili Rabobank-tallissa ja sen seuraajassa, Belkin Pro Cycling Teamissa. Kauden 2011 ensimmäisen voittonsa hän sai Omanin ympäriajon ensimmäisellä etapilla. Kaudella 2012 Bos voitti Turkin ympäriajon ensimmäisen ja viimeisen etapin. Molemmilla etapeilla tapahtui kolareita jotka karsivat loppukiriin osallistuneita ajajia. Ensimmäisen UCI World Tour -tason voittonsa hän saavutti Eneco Tourin kolmannella etapilla 2012.
Kausilla 2015–2016 Bos edusti eteläafrikkalaistallia, aiemmalta nimeltään MTN Qhubeka, sittemmin Dimension Data.
Saavutuksia

Lähteet: Cycling Archives
Saavutuksia > Maantiepyöräily

Käännös suomeksi
Tomaattisammakot

| Tomaattisammakot |
| --- | --- |
 Tomaattisammakko (Dyscophus antongilii)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Lahko::  Sammakot Anura
Heimo::  Ahdassuusammakot Microhylidae
Alaheimo::  Dyscophinae  Boulenger, 1882
Suku::  Dyscophus  Grandidier, 1872
Katso myös
   Tomaattisammakot Wikispeciesissä   Tomaattisammakot Commonsissa 
Infobox OKNimi-testi OK: 
Tomaattisammakot (Dyscophus) on ahdassuusammakoiden heimoon kuuluva sammakoiden suku, johon kuuluu kolme lajia. Ne elävät vain Madagaskarilla.
Suku on saanut nimensä yhden lajin tomaattimaisesta muodosta ja väristä. Kun tomaattisammakkoa uhataan, se pullistaa ruumistaan. Tomaattisammakot voivat elää jopa 8-vuotiaaksi. Sukukypsiä ne ovat 9–14 kuukauden ikäisinä. Naaraat ovat koiraita suurempia ja voivat kasvaa lajista riippuen jopa 10 cm pitkäksi. Koiraat kasvavat 5–7,5 cm pitkäksi. Tomaattisammakon ja valetomaattisammakon erottaminen toisistaan on hyvin vaikeaa, sillä kumpikin laji voi näyttää toiselta.[lähde? ]
Lajit

Tomaattisammakko (Dyscophus antongilii)
Valetomaattisammakko (Dyscophus guineti)
Ruskotomaattisammakko (Dyscophus insularis)
Trnavan yliopisto

| Trnavan yliopisto> Trnavská univerzita v Trnave |
| --- | --- |
 Yliopiston kampus
 lat. Universitas Tyrnaviensis 
 engl. University of Trnava 
Perustettu:  1635 (alun perin) 1992 (nykymuodossa)
Tyyppi:  julkinen
Rehtori:  René Bílik
Sijainti:   Trnava,  Slovakia
Sivusto:  https://www.truni.sk/
Trnavan yliopisto (slovakiksi Trnavská univerzita v Trnave) on slovakialainen yliopisto, joka sijaitsee Trnavan kaupungissa. Yliopisto katsoo jatkavansa ensimmäisen kaupungissa toimineen yliopiston perintöä, joka perustettiin kardinaali Péter Pázmányn aloitteesta vuonna 1635. Tämä yliopisto siirtyi Budaan vuonna 1777. Nykymuodossaan yliopisto perustettiin 1. kesäkuuta 1992 Slovakian parlamentin päätöksellä.
Vuodesta 2019 lähtien yliopiston rehtorina on toiminut René Bílik.
Hallinnollisesti yliopisto jakautuu viiteen tiedekuntaan:
Humanistinen tiedekunta
Pedagoginen tiedekunta
Sosiaali- ja terveystieteiden tiedekunta
Oikeustieteellinen tiedekunta
Teologinen tiedekunta
Troarn

Troarn'n kylän keskustaa
Troarn on kunta Calvadosin departementissa Basse-Normandien hallintoalueella Ranskassa. Kunnassa oli 3 176 asukasta vuoden 1999 väestönlaskennassa. Troarn'n pinta-ala on 12 neliökilometriä.
Tsukuba (1870)

| Tsukuba / 筑波 |
| --- | --- |
 Tsukuba vuonna 1895.

Aluksen vaiheet
Rakentaja:  Moulmein, Burma
Kölinlasku:  29. toukokuuta 1849
Laskettu vesille:  9. huhtikuuta 1853
Palveluskäyttöön:  Britannian kuninkaallinen laivasto: 17. elokuuta 1854 keisarillisen Japanin laivasto: 1869
Poistui palveluskäytöstä:  romutettu 1906
Tekniset tiedot
Uppouma:  1 947 t
Pituus:  58,6 m (vesiraja) 60,3 m (kokonaispituus)
Leveys:  10,6 m
Syväys:  5,48 m
Koneteho:  526 ihp
Nopeus:  10 solmua
Miehistöä:  301
Aseistus
Aseistus:  6 × 4,5″ tykkiä 2 × 30 naulan tykkiä 2 × 24 naulan tykkiä
Tsukuba (jap. 筑波) oli puurunkoinen potkurikorvetti. Alus valmistettiin Burmassa vuonna 1854 Britannian kuninkaalliselle laivastolle nimellä HMS Malacca. Keisarillisen Japanin laivasto osti aluksen vuonna 1870. Sen aseistus uusittiin vuonna 1892, jolloin sen aseistukseksi tuli neljä kuuden tuuman pikatykkiä.
Valmistus

Sluuppi HMS Malacca tilattiin 9. marraskuuta 1847. Sen rakennustyöt aloitti Mr Mould Moulmeinissa Burmassa. Mouldin liiketoiminnat kuitenkin päättyivät epäonnistumiseen, ja rakennustyöt saattoi päätökseen hallituksen tarkastaja Ladd John Penn and Sons. Aluksen köli laskettiin 29. toukokuuta 1849, ja se laskettiin vesille 9. huhtikuuta 1853. Alus lähti merelle 16. toukokuuta 1853, ja se saapui 16. syyskuuta Chathamin telakalle, jossa sille asennettiin höyrykone ja viimeisteltiin varustus. Varustamisesta tehtiin tilaus 31. tammikuuta ja se valmistui 8. elokuuta, jolloin se poistui telakalta. Alus otettiin palvelukseen 17. elokuuta 1854 Chathamissa.
Aluksen voimanlähteenä oli kaksisylinterinen 200 hevosvoiman korkeapainehöyrykone, joka pyöritti yhtä akselia. Valmistuessa aluksen aseistuksena oli yksi 10 tuuman 85 cwt -tykki ja 18 32 naulan 32 cwt -tykkiä.
Palvelus

Aluksen höyrykone uusittiin vuonna 1862, jolloin se samalla uudelleenluokiteltiin korvetiksi. Uusi voimanlähde oli Humphrys & Tennantin 707 hevosvoiman kaksisylinterinen höyrykone, jonka avulla alus saavutti koeajossa 9,519 solmun nopeuden. Alus myytiin E. Batesille kesäkuussa 1869. Bates myi vielä samana vuonna aluksen edelleen keisarillisen Japanin laivastolle, joka nimesi sen Tsukubaksi.
Alus aseistettiin kuudella 4,5 tuuman, kahdella 30 naulan ja kahdella 24 naulan tykillä. Vuodesta 1892 alkaen aluksen aseistuksena oli neljä kuuden tuuman QF-tykkiä. Alus palveli kiinteänä koulutuskeskuksena noin vuodesta 1900 alkaen ennen kuin se romutettiin vuonna 1906.
Themistoklís Sofoúlis

| Themistoklís Sofoúlis> Θεμιστοκλής Σοφούλης |
| --- | --- |
 Themistoklís Sofoúlis.
Kreikan pääministeri
 24. heinäkuuta 1924 – 7. lokakuuta 1924  
Edeltäjä:  Aléxandros Papanastasíou
Seuraaja:  Andréas Michalakópoulos
 22. marraskuuta 1945 – 6. huhtikuuta 1946  
Edeltäjä:  Panagiótis Kanellópoulos
Seuraaja:  Panagiótis Poulítsas
 7. syyskuuta 1947 – 24. kesäkuuta 1949  
Edeltäjä:  Konstantínos Tsaldáris
Seuraaja:  Aléxandros Diomídis
Henkilötiedot
Syntynyt: 25. marraskuuta 1861 Sámos, Kreikka
Kuollut: 24. kesäkuuta 1949 (87 vuotta) Kifisiá, Kreikka
Tiedot
Puolue:  Libaraalipuolue (1915–1949)
Uskonto:  ortodoksi
 Nimikirjoitus
Themistoklís Sofoúlis (kreik. Θεμιστοκλής Σοφούλης, 25. marraskuuta 1861 Sámos, Kreikka – 24. kesäkuuta 1949 Kifisiá, Kreikka) oli kreikkalainen poliitikko ja Kreikan pääministeri kolme kertaa vuosina 1934, 1945–1946 ja 1947–1949.
Elämä ja ura > Arkeologi ja sámoslainen poliitikko

Sofoúlis syntyi Sámoksen saarella, joka oli hänen syntymänsä aikaan Osmanien valtakunnan alainen Sámoksen ruhtinaskunta. Hän opiskeli Ateenan yliopistossa ja edelleen Saksassa pääaineenaan arkeologia. Valmistututtuaan hän osallistui Kreikassa käynnissä olleisiin arkeologisiin kaivaustöihin.
Vuonna 1900 Sofoúlis siirtyi politiikkaan tavoitteenaan Sámoksen liittäminen osaksi Kreikan kuningaskuntaa. Vuonna 1902 hänestä tuli Sámoksen ruhtinaskunnan parlamentin puhemies. Vuonna 1908 hän joutui siirtymään tilanteen kiristyttyä Kreikkaan ollessaan julkisesti vankka Kreikkaan liittymisen kannattaja. Tilanne ratkesi osana Ensimmäistä Balkanin sotaa, jonka kuluessa kreikkalaiset julistivat saaren Kreikkaan liitetyksi ja tilanne vahvistettiin osana Lontoon rauhansopimusta toukokuussa 1913. Sofoúlis itse toimi Sámoksen hallinnon johtajana huhtikuuhun 1914 asti.
Elämä ja ura > Liberaalipuolueen johtohahmoja

Sofoúlis siirtyi Sámoksen kauden jälkeen Kreikan Makedonian kenraalikuvernööriksi. Tätä tehtävää hän hoiti kevääseen 1915 aina siihen asti, kun Elefthérios Venizélos perusti kuningas Konstantinin johtaman kuningaskunnan hallituksen kanssa kilpailevan hallituksen Thessalonikiin. Sofoúlis liittyi tällöin Venizéloksen tukijoihin, ja valittiin tämän johtaman hallituksen sisäministeriksi. Venizéloksen hallituksen siirryttyä voittajana Ateenaan Sofoúliksesta tuli Kreikan parlamentin puhemies. Hänet oli valittu parlamenttiin jo toukokuussa 1915. Tässä tehtävässä hän toimi vuoteen 1920.
Venizéloksen liberaalit kokivat tappion syyskuun 1920 parlamenttivaaleissa, jonka seurauksena Venizélos lähti maanpakoon. Tällöin Sofoúlis nousi Liberaalipuolueen johtoon. Ensimmäinen pääministeriys Sofoúlikselle tuli tasavallaksi muuttuneen Kreikan alkuaikana huhtikuusta lokakuuhun 1924.
Vuonna 1926 kenraali Theódoros Págkaloksen lyhytaikaisen diktatuurikauden jälkeen Sofoúliksesta tuli jälleen parlamentin puhemies vuoteen 1928. Venizéloksen paluun jälkeen 1928 hänestä tuli tämän hallituksen sota-asiain ministeri. Tätä tehtävää hän hoiti aina vuoteen 1930, jolloin hänestä tuli jälleen parlamentin puhemies vuoteen 1933 asti. Venizéloksen Kreikkaan paluun jälkeen Sofoúlis toimi puolueen varapuheenjohtajana.
Elämä ja ura > Metaxáksen diktatuuri ja saksalaismiehitys

Marraskuun 1935 kansanäänestyksen perusteella Kreikasta tuli jälleen kuningaskunta. Maaliskuun 1936 parlamenttivaaleissa Kreikassa tuli oikeiston ja liberaalien välillä tasatilanne, jossa kommunistit olivat vaa'ankieliasemassa. Sofoúlis liittoutui tällöin kommunistien kanssa ja valittiin näin parlamentin puhemieheksi. Kuningas Yrjö II nimitti pääministeriksi kenraali Ioánnis Metaxáksen, joka elokuussa 1936 sai poliittisesti epävakaassa tilanteessa poikkeusvaltuudet, jonka seurauksena mm. poliittiset puolueet lakkautettiin mukaan lukien Liberaalipuolue. Sofoúlis ei Metaxáksen aikana toiminut politiikassa. Hän toi esille huolestuneisuutensa diktatuurikehityksestä lähettämällä asiasta kirjeen kuningas Yrjölle huhtikuussa 1939.
Huhtikuussa 1941 akselivallat Saksan johdolla miehittivät Kreikan. Saksalaismiehityksen loppuvaiheessa toukokuussa 1944 Sofoúlis yhtenä entisenä kreikkalaispoliitikkona vangittiin Chaïdárin keskitysleiriin, josta hän vapautui viiden vankeuskuukauden jälkeen lokakuussa 1944.